Днямі споўнілася 75 гадоў з дня нараджэння народнага артыста Беларусі Віктара Вуячыча — спевака папраўдзе легендарнага, з імем якога беларуская лірыка-патрыятычная песня горда ўзняла свой сцяг на ўсесаюзнай эстраднай вяршыні. А скарыць на той час гэты алімп і заставацца на ім трыумфатарам у далейшыя гады, калі “візітоўкай” Беларусі стануць “Песняры”, а яшчэ пазней — “Верасы” ды “Сябры”, было зусім не проста.